CELEX: 32005R0208
Language: mt
Date: 2005-02-04 00:00:00
Title: Regolament tal-Kummissjoni (KE) Nru 208/2005 ta' l- 4 ta' Frar 2005 li jemenda r-Regolament (KE) Nu 466/2001 dwar l-idrokarburi poliċikliki aromatiċi Test b’relevanza għaż-ŻEE.

6.10.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  127
               
            REGOLAMENT TAL-KUMMISSJONI (KE) Nru 208/2005
      ta' l-4 ta' Frar 2005
      li jemenda r-Regolament (KE) Nu 466/2001 dwar l-idrokarburi poliċikliki aromatiċi
      (Test b’ rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi il-Komunità Ewropea,
      Wara li kkunsidrat ir-Regolament tal-Kunsill (KEE) Nru 315/93 tat-8 ta’ Frar 1993 li tistabbilixxi l-proċeduri tal-Komunità għas-sustanzi li jikkontaminaw fl-ikel (1), u partikolarment l-Artikolu 2(3) ta’ dan,
      Wara li kkonsultat il-Kumitat Xjentifiku dwar l-ikel,
      Billi:
      
                  (1)
               
               
                  Ir-Regolament tal-Kummissjoni (KE) Nru 466/2001 (2) jistabbilixxi l-livelli massimi għal ċerti sustanzi li jikkontaminaw oġġetti tal-ikel, maħsub għat-trabi u t-tfal żgħar, kif deskritt mid-Direttiva tal-Kummissjoni 91/321/KEE tal-14 ta’ Mejju 1991 dwar it-trab tal-ħalib għat-trabi u t-trab tal-ħalib għat-tfal ftit ikbar (3) u d-Direttiva tal-Kummissjoni 96/5/KE tas-16 ta’ Frar 1996 dwar ikel ta’ bażi ċereali pproċessat u ikel tat-trabi u tat-tfal żgħar (4).
               
            
                  (2)
               
               
                  Xi Stati Membri addottaw livelli massimi għall-idrokarburi poliċikliki aromatiċi - (PAH) f’ċertu ikel. Minħabba d-differenzi bejn l-Istati Membri u r-riskju li jirriżulta ta’ distorsjoni tal-kompetizzjoni, jeħtieġ li jkun hemm miżuri tal-Komunità biex tiġi żgurata l-għaqda fis-suq filwaqt li jitħares il-prinċipju tal-proporzjonalità.
               
            
                  (3)
               
               
                  Il-Kumitat Xjentifiku dwar l-Ikel ikkonkluda, fl-opinjoni tiegħu ta’ l-4 ta’ Diċembru 2002 li hemm numru ta’ PAH li huma karċinoġeni ġenotossiċi. Fi studji fil-laboratorju, instab li l-livelli li jwasslu għal tumuri sperimentali kienu ħafna ogħla minn dawk li wieħed jistenna li jsib u jikkonsma fl-ikel. Madankollu, minħabba l-effetti non-threshold ta’ sustanzi ġenotossiċi, il-livell ta’ PAH fl-ikel għandu jitnaqqas għall-iktar livell baxx li jista’ jinkiseb.
               
            
                  (4)
               
               
                  Skond il-Kumitat Xjentifiku ta’ l-Ikel, il-benzo(a)pyrene jista’ jintuza bħala indikatur ta’ l-inċidenza u l-effett tal-PAH karċinoġeniku fl-ikel, li jinkludi wkoll il-benz(a)anthracene, il-benzo(b)fluoranthene, il-benzo(j)fluoranthene, il-benzo(k)fluoranthene, il-benzo(g, h, i)perylene, il-chrysene, is-cyclopenta(c,d)pyrene, id-dibenz(a, h)anthracene, id-dibenzo(a, e)pyrene, id-dibenzo(a, h)pyrene, id-dibenzo(a, i)pyrene, id-dibenzo(a, l)pyrene, l-indeno(1,2,3-cd)pyrene u l-5-methylchrysene. Analiżi aktar fil-fond tal-proporzjonijiet relattivi ta’ dawn il-PAH fl-ikel ikunu meħtieġa biex jipprovdu informazzjoni għal revizjonijiet ġejjiena li jkun xieraq li l-benzo(a)pyrene jinżamm bħala indikatur.
               
            
                  (5)
               
               
                  Il-PAH jista’ jikkontamina l-ikel waqt il-proċessi tas-sħana u tat-tnixxif li jħallu l-prodotti ta’ kombustjoni li jiġu f'kuntatt dirett. Proċessi ta’ tnixxif bin-nar u tas-sħana diretti li jintużaw waqt il-produzzjoni taż-żejt tal-ikel, per eżempju l-aħħar għasra taż-żejt taż-żebbuġa jista’ jirriżulta fl-livelli għolja ta’ PAH. Il-karbonju attiv jista’ jintuża biex ineħħi l-benzo(a)pyrene waqt ir-raffinar taż-żjut. Mhux ċar kemm il-proċessi ta' raffinar huma effettivi fit-tneħħija tal-PAH kollha. Għandhom jintużaw dawk il-metodi ta’ produzzjoni u ipproċessar li ma jħallux il-kontaminazzjoni inizjali taż-żjut mal-PAH.
               
            
                  (6)
               
               
                  Sabiex nipproteġu s-saħħa pubblika huma meħtieġa l-ogħla livelli għal benzo(a)pyrene f’ċertu ikel li fih ix-xaħam u ż-żjut fejn il-proċessi ta’ l-affumikar u tat-tnixxif jistgħu jikkawżaw livelli għolja ta’ kontaminazzjoni. Livelli massimi iktar baxxi għandhom ikunu stabbiliti separatament għall-ikel tat-trabi; dan jista’ jkun żgurat bil-kontroll strett tal-manifattura u l-ippakkjar tal-ħalib tat-trab għat-trabi, it-trab ta’ l-ikel tat-tfal ftit ikbar fl-età, ikel tat-trabi u ikel ta’ bażi ċereali ipproċessat maħsub għat-trabi u għat-tfal żgħar. Il-livelli massimi huma meħtieġa wkoll f’ikel fejn it-tniġġis ta’ l-ambjent jista’ jikkawża livelli għolja ta’ kontaminazzjoni, l-iktar fil-ħut u l-prodotti tal-ħut, per eżempju, li jirriżulta mit-tixrid taż-żjut ikkawżat mill-vapuri.
               
            
                  (7)
               
               
                  Il-benzo(a)pyrene nstab f’ċertu ikel bħall-frott niexef u supplimenti ta’ l-ikel, iżda d-data disponibbli ma tasalx għall-konklużjoni dwar liema livelli jistgħu jintlaħqu b'mod raġonevoli. Jeħtieġ li jkun hemm aktar investigazzjoni biex tikkjarifika liema livelli jistgħu jinkisbu b’mod raġoneveli f’dan l-ikel. Fl-istess ħin, għandhom japplikaw il-livelli massimi għall-benzo(a)pyrene f’ingredienti relevanti, bħal dawk ix-xaħmijiet u iż-żjut li huma wżati fis-supplimenti ta’ l-ikel.
               
            
                  (8)
               
               
                  Ir-Regolament (KE) Nu 466/2001 għandu jkun emendat skond dan.
               
            
                  (9)
               
               
                  Il-miżuri previsti f’dan ir-Regolament huma skond il-fehma tal-Kumitat Permanenti dwar il-Katina Alimentari u tas-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      L-Anness I għar-Regolament (KE) Nu 466/2001 huwa emendat kif stabbilit fl-Anness ta’ dan ir-Regolament.
      Artikolu 2
      Dan ir-Regolament jidħol fis-seħħ fl-20 ġurnata wara il-pubblikazzjoni tiegħu fil-Ġurnal Uffiċjali tal-Unjoni Ewropea.
      Għandu jkun applikabbli mill-1 ta’ April 2005.
      Dan ir-regolament m’għandux japplika għal prodotti mqiegħda fis-suq qabel l-1 ta’ April 2005 skond id-dispożizzjonijiet applikabbli. Ir-responsabbiltà tal-prova ta’ meta l-prodotti tqiegħdu fis-suq għandu jintrefa’ mill-operatur tan-negozju alimentari.
      
         Dan ir-Regolament se jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussel, nhar l-4 ta' Frar 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 37, 13.2.1993, p. 1. Regolament kif emendat mir-Regolament (KE) Nu 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
      
         (2)  ĠU L 77, 16.3.2001, pġ. 1. Regolament kif emendat l-aħħar mir-Regolament (KE) Nu 684/2004 (ĠU L 106, 15.4.2004, p. 6).
      
         (3)  ĠU L 175, 4.7.1991, pġ. 35. Direttiva kif emendata l-aħħar mid-Direttiva 2003/14/KE (ĠU L 41, 14.2.2003, p. 37).
      
         (4)  ĠU L 49, 28.2.1996, pġ. 17. Direttiva kif emendata l-aħħar mid-Direttiva 2003/13/KE (ĠU L 41, 14.2.2003, p. 33).
      
         ANNESS
         Fl-Anness għar-Regolament (KE) Nru 466/2001 is-Sezzjoni 7 li ġejja hija miżjuda:
         
            “Sezzjoni 7: Idrokarburi aromatiċi poliċikliki (PAH)
            
                        Prodott
                     
                     
                        Livell massimu
                        (μg/kg piż umdu)
                     
                     
                        Kriterji ta’ prestazzjoni għall-kampjun
                     
                     
                        Kriterji ta’ prestazzjoni għall-metodi ta’ analiżi
                     
                  7.1.   Benzo pyrene (1)
                        
                     
                  
                        
                                    7.1.1.
                                 
                                 
                                    Zjut u xaħmijiet maħsuba għall-konsum dirett uman jew biex jintużaw bħala ingredienti fl-ikel (2).
                                 
                              
                     
                        2,0 
                     
                     
                        Id-Direttiva 2004/10/KE (*)
                        
                     
                     
                        Id-Direttiva 2004/10/KE
                     
                  
                        
                                    7.1.2.
                                 
                                 
                                    Ikel għat-trabi u tfal żgħar
                                 
                              
                     
                        1,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
                        
                                    7.1.2.1.
                                 
                                 
                                    Ikel għat-trabi u ikel fuq bażi ta’ ċereali pproċessati għat-trabi u tfal żgħar (3)
                                    
                                 
                              
                  
                        
                                    7.1.2.2.
                                 
                                 
                                    Trab tal-ħalib għat-trabi u trab tal-ħalib għat-tfal ftit ikbar, inkluż il-ħalib għat-trabi u l-ħalib għat-tfal ftit ikbar (4).
                                 
                              
                  
                        
                                    7.1.2.3.
                                 
                                 
                                    Ikel tad-dieta għal skopijiet mediċi (5) maħsub apposta għat-trabi
                                 
                              
                  
                        
                                    7.1.3.
                                 
                                 
                                    Laħam affumikat u prodotti tal-laħam affumikati
                                 
                              
                     
                        5,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
                        
                                    7.1.4.
                                 
                                 
                                    Laħam tal-muskolu u muskolu tal-ħut affumikat u prodotti tal-baħar affumikati (6), minbarra l-molluski bivalvi.
                                 
                              
                     
                        5,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
                        
                                    7.1.5.
                                 
                                 
                                    Laħam tal-muskolu tal-ħut (7), minbarra ħut affumikat
                                 
                              
                     
                        2,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
                        
                                    7.1.6.
                                 
                                 
                                    Krustaċeji, ċefalopodi, minbarra affumikat
                                 
                              
                     
                        5,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
                        
                                    7.1.7.
                                 
                                 
                                    Molluski bivalvi
                                 
                              
                     
                        10,0 
                     
                     
                        Id-Direttiva 2004/10/KE
                     
                     
                        Id-Direttiva 2004/10/KE
                     
                  
         
            (*)  Ara paġna 15 ta’ dan il-ġurnal Uffiċjali.
         
            (1)  Il-Benzo(a)pyrene, li għalih huma ndikati l-livelli massimi, jintuża bħala indikatur għall-inċidenza u l-effett tal-PAH karċinoġeniċi. dawn il-miżuri għalhekk jipprovdu armonizzazzjoni sħiħa fuq il-PAH fl-ikel elenkat fost l-Istati Membri kollha. Il-Kummissjoni għandha tirrevedi l-livelli massimi għal PAH fil-kategoriji ta’ l-ikel elenkati sa l-1 ta’ April 2007, waqt li tqis il-progress fl-għarfien xjentifiku u teknoloġiku dwar l-inċidenza tal- benzo(a)pyrene u PAH karċinoġeniċi oħra fl-ikel.
         
            (2)  Il-butir tal-kakaw huwa eskluż minn din il-kategorija filwaqt li jsiru nvestigazzjonijiet dwar il-preżenza tal- benzo(a)pyrene fil-butir tal-kakaw. Din id-deroga se tkun riveduta sa l-1 ta’ April 2007.
         
            (3)  Ikel tat-trabi u ikel għat-trabi u għat-tfal pproċessati u fuq bażi ta’ ċereali kif definit fl-Artikolu 1 tad-Direttiva 96/5/EC. Il-livelli massimi jirreferu għall-istat tal-prodott meta jinbiegħ.
         
            (4)  It-trab tal-ħalib tat-trabi u it-trab tal-ħalib ta’ tfal ftit ikbar kif definit fl-Artikolu 1 tad-Direttiva 91/321/KEE. Il-livelli massimi jirreferu għall-istat tal-prodott meta jinbiegħ.
         
            (5)  Ikel tad-dieta għal skopijiet mediċi kif definit fl-Artikolu 1 (2) tad-Direttiva 1999/21/EC. Il-livelli massimi jirreferu għall-istat tal-prodott meta jinbiegħ.
         
            (6)  Ħut u prodotti tal-ħut kif definit fil-kategorija (b), (c), u (f) tal-lista ta’ Artikolu 1 tar-Regolament (KE) Nru 104/2000.
         
            (7)  Ħut kif definit fil-kategorija (a) tal-lista ta’ Artikolu 1 tar-Regolament (KE) Nru 104/2000.”